جووتیار عادل
جووتیار عادل (لە دایکبووی ١٩٧٤) کەسایەتی سیاسیی و میری کوردە. لە ماوەی ساڵانی ٢٠١٩ بۆ ٥ی تەممووزی ٢٠٢٣ وتەبێژی حکوومەتی ھەرێمی کوردستان بوو. لە ئێستادا، سەرۆکی فەرمانگەی داتا و زانیارییە لە حکوومەتی هەرێم. ئەو خاوەنی بڕواننامەی ماستەر و دکتۆرایە لە زانستە سیاسییەکان.

ژیان

ژیانی کارکردن 
سەرۆکی بەشی زانستە ڕامیارییەکان لە زانکۆی سەلاحەدین بووە لە ساڵی ٢٠١٣. ھەروەھا لە ساڵی ٢٠١٤، ئەندامی کۆمسیۆنی باڵای ھەڵبژاردنەکان لە ھەرێمی کوردستان بووە. ماوەیەکیش، ئەندام بووە لە بۆردی ڕاوێژکاری گۆڤاری زانستە سیاسییەکان بووە لە زانکۆی موستەنسریە لە بەغدا.

بڵاوکراوەکان 
جووتیار تا ئێستا چەند لێکۆڵینەوە و بڵاوکراوەی ھەیە لە گۆڤارە زانستییەکان، جگە لە کوردی ئەوا زمانەکانی ئینگلیزی و عەرەبی دەزانێت.
 ئاسایش و سەقامگیری ڕۆژھەڵاتی ناوین، ژنێف (٢٠١٥)
 ڕۆژھەڵاتی ناوین لە دوای ڕێکەوتنی ئەتۆمی ئێران، ئەردەن (٢٠١٥)
 ئاشتی و ئاسایش لە ڕۆژھەڵاتی ناوین، تورکیا (٢٠١٣)
 دۆزی کورد لە جیھانی عەرەبی، (٢٠١٢)
 یەکەم و دووەم کۆنفڕانسی نێونەتەوەیی ھەماھەنگی نەتەوە یەکگرتووەکان، یۆنان (٢٠١٢)

سەرچاوەکان 

لەدایکبووانی ١٩٧٤
زیندووان
نۆیەمین کابینەی حکوومەتی ھەرێمی کوردستان